26/05/2010 | Administración LocalMunicipal
Dodro
Anuncio aprobación definitiva ordenanza fiscal reguladora da taxa pola utilización do campo de fútbol de Chenlo

ANUNCIO Aprobada definitivamente a ordenanza fiscal reguladora da taxa pola utilización do campo de fútbol de Chenlo, publícase o texto íntegro en anexo a este anuncio. Contra esta acto unicamente poderá interpoñerse directamente recurso contencioso-administrativo, na forma e prazos que establecen as normas da devandita xurisdición, de acordo co previsto polo artigo 19 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Dodro, 18 de maio de 2010 O alcalde, Arturo Díaz Díaz No uso das facultades concedidas polos artigos 133.2 e 142 da Constitución e polo artigo 106 da Lei 7/85 do 2 de abril, reguladora das bases de réxime local, e de conformidade co disposto nos artigos 15 e 27 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello establece a “taxa pola utilización do campo de fútbol de Chenlo”, que se rexerá pola presente ordenanza fiscal, cuxas normas atenden ao disposto no artigo 57 do referido Real decreto lexislativo 2/2004. Constitúe o feito impoñible da taxa a utilización das instalacións deportivas municipais (campo de fútbol de Chenlo) nos termos especificados nas tarifas da presente ordenanza. Queda excluída a prestación dos servizos realizados a través da modalidade de xestión indirecta. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei 58/2003, do 17 de decembro, xeral tributaria, que se beneficien da utilización das instalacións deportivas municipais. Responderán solidariamente das obrigas tributarias do suxeito pasivo, as persoas físicas e xurídicas, ás que se refire os artigos 41 e 42 da Lei xeral tributaria. Serán responsables subsidiarios as persoas ou entidades ás que se refire o artigo 43 da Lei xeral tributaria. Considérase devengada a taxa, nacendo a obriga de contribuír, cando se produce a solicitude de utilización das instalacións deportivas. A contía da taxa determinarase aplicando as seguintes tarifas: A tempada completa será o período comprendido entre os meses de agosto e xuño, e a súa solicitude estará vinculada aos criterios de preferencia para o acceso á instalación definida no regulamento de utilización da instalación deportiva (campo de fútbol de Chenlo). No aluguer por tempada irá incluída a utilización da luz artificial. O Concello de Dodro, no seu labor de fomento do deporte e do asociacionismo deportivo, poderá conceder unha bonificación de ata o permitido pola lei, aos clubs deportivos do Concello pola utilización da instalación deportiva, previa solicitude dos mesmos, e para actividades vinculadas coa súa disciplina deportiva. O acordo de concesión de bonificación será adoptado polo órgano competente, previo informe técnico dos servizos correspondentes. Os beneficios fiscais regulados no apartado anterior, só serán de aplicación a clubs deportivos inscritos no Rexistro de asociacións deportivas do Concello. A este efectos acreditarase a condición cunha certificación expedida nas oficinas municipais. As solicitudes para a utilización das instalacións deportivas municipais (campo de fútbol de Chenlo) deberán presentarse no departamento de Deportes, cunha antelación mínima de 24 horas con respecto ao seu uso. As autorizacións de uso serán concedidas polo responsable do departamento de Deportes, previa autorización polo/a concelleiro/a de Deportes. O outorgamento das devanditas autorizacións poderá condicionarse á previa constitución dun depósito previo para responder, se é o caso, das indemnizacións polos deterioros que poidan producirse nas instalacións deportivas. Este depósito poderá constituírse en metálico, mediante aval bancario ou póliza de seguros. Devolverase o seu importe, previo informe feito polos servizos municipais no que conste que no se causaron danos ou que estes foron reparados. O pago do importe da taxa terá lugar por ingreso directo no momento da solicitude de utilización das instalacións deportivas, con carácter de depósito previo conforme ao disposto no artigo 26.1. a) da Lei 39/1998, na tesourería municipal ou en calquera das contas bancarias abertas a nome do concello. Nos casos nos que se concedan autorizacións de uso das instalacións deportivas municipais cuxo aproveitamento posterior non se faga efecto, en ningún caso se reintegrará o importe da taxa satisfeita. As infraccións e sancións en materia tributaria rexeranse polo disposto nos artigos 181 e seguintes da Lei xeral tributaria e a súa normativa de desenvolvemento. A presente ordenanza entrará en vigor tras a publicación do texto definitivamente aprobado no BOP e transcorrido o prazo de 15 días contados a partir da recepción da comunicación do acordo pola Administración do Estado e a das Comunidades Autónomas, de conformidade co previsto nos artigos 70.2 en relación co 65.2 da Lei 7/1985, de 2 de abril, reguladora das Bases do réxime local.